Vyzvanie na projekty technickej pomoci[[1]](#footnote-1)

1. **Formálne náležitosti:**

**Operačný program:**

**Prioritná os:**

**Špecifický cieľ:**

**Fond:**

* 1. **Poskytovateľ:**

Názov:

Adresa:

* 1. **Dĺžka trvania vyzvania:**

Typ vyzvania: uzavreté/otvorené

Dátum vyhlásenia:

Dátum uzavretia[[2]](#footnote-2):

* 1. **Indikatívna výška finančných prostriedkov vyčlenených na vyzvanie (zdroje EÚ)**

RO určí indikatívnu alokáciu určenú na vyzvanie zo zdrojov EÚ.

* 1. **Financovanie projektu**

RO určí zdroje (relevantný fond a spolufinancovanie zo štátneho rozpočtu), z ktorých bude zabezpečené financovanie vyzvania a zároveň aj % príspevku v závislosti od kategórie žiadateľa a príslušnej kategórie regiónu (ak je to relevantné). RO súčasne uvedie aj % povinného spolufinancovania žiadateľa v zmysle Stratégie financovania Európskych štrukturálnych a investičných fondov pre programové obdobie 2014 – 2020 (týka sa to výlučne prípadov, ak je prijímateľ z technickej pomoci subjekt, ktorý má povinné spolufinancovanie).

* 1. **Časový harmonogram konania o ŽoNFP**

RO uvedie časové obdobie, v rámci ktorého bude rozhodnuté o ŽoNFP (celková dĺžka času potrebná na vydanie rozhodnutia o ŽoNFP), vrátane možnosti prípadného predĺženia lehoty v prípadoch, kedy nie je možné ukončiť konanie v určenej lehote a RO bola udelená výnimka z maximálnej dĺžky na schvaľovací proces v súlade s kapitolou 1.2, ods. 3, písm. d) Systému riadenia EŠIF.

* 1. **Miesto a spôsob podania ŽoNFP**

RO uvedie presnú adresu a špecifikáciu miesta, kde je možné podať žiadosť o NFP osobne alebo kam je potrebné doručiť žiadosť o NFP zasielanú poštou alebo kuriérom. RO v prípade potreby zadefinuje aj čas, dokedy je možné odovzdať žiadosť o NFP osobne v podateľni RO v deň uzávierky vyzvania. Zároveň RO explicitne zadefinuje povinnosť predloženia žiadosti o NFP prostredníctvom ITMS2014+.

Žiadateľ je povinný podať žiadosť o NFP riadne, včas a vo forme určenej RO. RO uvedie v tejto časti presný odkaz na časti príručky pre žiadateľa, ktorá popisuje procesný postup predloženia žiadosti o NFP, vrátane postupu pri získavaní prístupu do verejnej časti ITMS2014+ (v prípade, ak príručku pre žiadateľa nevypracúva, zahrnie tieto informácie do iného dokumentu, resp. priamo do vyzvania).

* 1. **Kontaktné údaje poskytovateľa a spôsob komunikácie s poskytovateľom:**

RO uvedie kontakty, kde je možné zo strany žiadateľov získať bližšie informácie týkajúce sa vyzvania, prípravy žiadosti o NFP, vrátane informácií o spôsobe komunikácie s RO.

* 1. **Ďalšie formálne náležitosti**

RO v prípade potreby definuje ďalšie formálne náležitosti vyzvania v zmysle § 17 ods. 2 zákona o príspevku z EŠIF.

1. **Podmienky poskytnutia príspevku[[3]](#footnote-3)**
   1. **Oprávnenosť žiadateľa**

RO uvedie konkrétneho oprávneného žiadateľa. Vo vyzvaní môže byť určených aj viac oprávnených žiadateľov. V prípade projektov technickej pomoci RO, SO, CO, OA, CKO, gestorov HP, Datacentra, Úradu vládneho auditu, príspevkových a rozpočtových organizácií týchto subjektov je postačujúce zadefinovanie konkrétneho žiadateľa a  podmienky, že všetci členovia štatutárneho orgánu žiadateľa a osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov ES, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácií pri verejnom obstarávaní a verejnej dražbe.

V prípade iných oprávnených žiadateľov RO určí relevantné podmienky, ktoré zaradí do tejto kategórie podmienok poskytnutia príspevku.

* 1. **Oprávnenosť aktivít realizácie projektu**

RO uvedie rozsah oprávnených aktivít v súlade s operačným programom.

* 1. **Oprávnenosť výdavkov realizácie projektu**

RO uvedie v tejto časti buď priamo informácie o podmienkach oprávnenosti výdavkov, ktoré môže žiadateľ zahrnúť medzi oprávnené výdavky, alebo priamo odkaz na presnú časť samostatného dokumentu, ktorý obsahuje podmienky oprávnenosti výdavkov.

* 1. **Oprávnenosť miesta realizácie projektu**

RO zadefinuje územnú oprávnenosť realizácie projektov (buď na úrovni celého územia SR, alebo na nižšej úrovni, ak sa jednotlivé projekty TP budú vykonávať napr. iba na území jednotlivých samosprávnych krajov).

* 1. **Kritériá pre výber projektov**

RO uvedie priamo v texte vyzvania alebo presným odkazom na osobitný dokument kritériá pre výber projektov, schválené monitorovacím výborom.

* 1. **Spôsob financovania**

RO v tejto časti určí spôsob financovania v závislosti od charakteru prijímateľa a pravidiel platného Systému finančného riadenia (systém zálohových platieb, systém predfinancovania, systém refundácie (prípadne ich kombinácia, ak je to relevantné), systém refundácie Programov Interreg V-A SK – CZ, Interreg V-A SK – AT a Interreg V-A SK – HU, Systém finančných tokov pri implementácii finančných nástrojov, Systém finančných tokov pri implementácii globálnych grantov). Zároveň RO určí formu finančného príspevku: nenávratný finančný príspevok

* 1. **Splnenie podmienok ustanovených v osobitných predpisoch**
* *Neporušenie zákazu nelegálnej práce a nelegálneho zamestnávania*

RO stanoví ako podmienku poskytnutia príspevku preukázanie, že žiadateľ neporušil zákaz nelegálnej práce a nelegálneho zamestnávania za obdobie 5 rokov predchádzajúcich podaniu žiadosti o NFP.

V rámci projektov technickej pomoci sa osobitne zdôrazňuje možnosť RO definovať formu preukázania tejto podmienky poskytnutia príspevku s ohľadom na charakter prijímateľa a projektov a odporúča sa, aby bola táto podmienka overovaná prostredníctvom čestného vyhlásenia žiadateľa.

* 1. **Ďalšie podmienky poskytnutia príspevku**

RO je oprávnený definovať v rámci vyzvania ďalšie podmienky poskytnutia príspevku. V prípade neaplikácie tejto skupiny podmienok poskytnutia príspevku RO túto časť vyzvania vôbec neuvádza. Medzi tieto podmienky RO zaradí napríklad *Oprávnenosť z hľadiska súladu s horizontálnymi princípmi, Maximálna a minimálna výška pomoci,* prípadne *Časová oprávnenosť realizácie projektu.*

1. **Overovanie podmienok poskytnutia príspevku a ďalšie informácie k vyzvaniu**

RO v rámci tejto časti zadefinuje informácie týkajúce sa možnosti overenia podmienok poskytnutia príspevku na mieste (ak je to relevantné). RO môže zahrnúť do tejto časti aj stručné informácie o schvaľovacom procese v prípade, ak tieto údaje nie sú uvedené v Príručke pre žiadateľa, resp. ak RO Príručku pre žiadateľa nevypracúva.

RO v rámci tejto časti, a/alebo na svojom webovom sídle informuje aj o iných nástrojoch podpory s cieľom dosiahnuť zvýšený synergický účinok. RO postupuje v súlade s metodickým pokynom CKO č. 11 k zabezpečeniu koordinácie synergických účinkov medzi EŠIF a inými nástrojmi podpory EÚ a SR.

1. **Zmena a zrušenie vyzvania**

RO uvedie stručnú informáciu o možnosti zmeny alebo zrušenia vyzvania (vykonanie zmeny musí byť v súlade s ustanoveniami § 17 ods. 6 až 8 zákona o príspevku z EŠIF). RO zverejňuje informácie o zmene alebo zrušení vyzvania na svojom webovom sídle. Zmena vyzvania je na individuálnom posúdení RO s ohľadom na dopad navrhovanej zmeny na žiadateľa.

1. **Prílohy vyzvania**
2. Formulár žiadosti o NFP;
3. Príručka pre žiadateľa – RO nie je povinný vypracovať Príručku pre žiadateľa. Jasné postupy pre prijímateľa TP pri predkladaní projektu technickej pomoci môžu byť upravené v inom dokumente, napr. v manuáli procedúr a pod., alebo priamo vo vyzvaní. V takom prípade sa v texte vyzvania v rámci bodu 3 - Overovanie podmienok poskytnutia príspevku a ďalšie informácie k vyzvaniu uvedie odkaz na tento dokument;
4. Zoznam merateľných ukazovateľov, vrátane ukazovateľov relevantných k HP (ak je to relevantné);
5. Predbežná informácia pre žiadateľov o NFP v zmysle čl. 13 Nariadenia Komisie (ES, Euratom) č. 1302/2008 o centrálnej databáze vylúčených subjektov (<http://www.olaf.vlada.gov.sk/centralna-databaza-vylucenych-subjektov-ced/>);
6. Ďalšie prílohy (ak je to relevantné).

1. Formulár nie je vypĺňaný prostredníctvom ITMS2014+. [↑](#footnote-ref-1)
2. Uvedie sa dátum alebo skutočnosť, na základe ktorej bude vyzvanie uzavreté [↑](#footnote-ref-2)
3. Nižšie sú v bodoch 2.1 až 2.7 uvedené povinné kategórie podmienok poskytnutia príspevku v súlade s § 17 ods. 3 zákona o príspevku z EŠIF. Definovanie konkrétneho znenia podmienok v rámci týchto kategórií a ich rozsah je v kompetencii RO v súlade s informáciami uvedenými v rámci týchto jednotlivých kategórií. [↑](#footnote-ref-3)